**Ministru kabineta rīkojuma projekta “Par valsts nekustamā īpašuma nodošanu bezatlīdzības lietošanā sabiedriskā labuma organizācijai – biedrībai “Latvijas Jātnieku federācija”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir atļaut Izglītības un zinātnes ministrijai (turpmāk – ministrija) nodot sabiedriskā labuma organizācijai – biedrībai “Latvijas Jātnieku federācija” (turpmāk – biedrība) bezatlīdzības lietošanā valsts nekustamo īpašumu biedrības sabiedriskā labuma darbībai – veicināt jāšanas sportu, modernās pieccīņas, paukošanas un BMX riteņbraukšanas attīstību, kā arī nodrošināt nacionālās sporta bāzes apsaimniekošanu un turpmāko attīstību. Rīkojuma projekts stāsies spēkā ar tā parakstīšanas dienu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas finanšu līdzekļu un mantas izšķērdēšanas novēršanas likuma (turpmāk – Izšķērdēšanas novēršanas likums) 5.panta otrās daļas 2.1 punkts un piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums (nekustamā īpašuma kadastra Nr.0100 104 0011) Rātsupītes ielā 4, Rīgā; Rātsupītes ielā 4 k-5, Rīgā; Rātsupītes ielā 4 k-2, Rīgā, Rātsupītes ielā 4 k-4, Rīgā; Rātsupītes ielā 4 k-1, Rīgā; Rātsupītes ielā 4 k-3, Rīgā, sastāv no divām zemes vienībām – zemes vienības 5,9547 ha platībā (zemes vienības kadastra apzīmējums 0100 104 0011) un zemes vienības 7,4546 ha platībā (zemes vienības kadastra apzīmējums 0100 104 0065) un 14 būvēm – sporta manēžas (būves kadastra apzīmējums 0100 104 0011 001), sporta kompleksa – staļļa (būves kadastra apzīmējums 0100 104 0011 002), staļļa (būves kadastra apzīmējums 0100 104 0011 003), divām nojumēm (būvju kadastra apzīmējumi 0100 104 0011 004 un 0100 104 0011 005), sardzes ēkas (būves kadastra apzīmējums 0100 104 0011 006), zirgu staļļa (būves kadastra apzīmējums 0100 104 0011 009), kafejnīcas (būves kadastra apzīmējums 0100 104 0065 001), viesnīcas (būves kadastra apzīmējums 0100 104 0065 002, medpunkta (būves kadastra apzīmējums 0100 104 0065 003), sporta zāles (būves kadastra apzīmējums 0100 104 0065 004), staļļa (būves kadastra apzīmējums 0100 104 0065 005), tribīnēm (būves kadastra apzīmējums 0100 104 0065 006) un šķūņa (būves kadastra apzīmējums 0100 104 0065 007) (turpmāk – nekustamais īpašums).Īpašuma tiesības uz nekustamo īpašumu atbilstoši Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr.100000475008 II daļas 1.iedaļas ierakstam Nr.1.1. ir nostiprinātas Latvijas valstij ministrijas personā.Saskaņā ar Civillikuma 853.pantu kopā ar nekustamo īpašumu biedrības bezatlīdzības lietošanā tiks nodoti arī visi tā piederumi (blakus lietas), kas ir nesaraujami saistītas ar nododamo nekustamo īpašumu.Nekustamā īpašuma atlikusī bilances vērtība uz 2020.gada 30.septembri – 570 043,51 *euro*.Nekustamā īpašuma sastāvā esošajai zemes vienībai ar kadastra apzīmējumu 0100 104 0011 noteiktais lietošanas mērķis: 0908 – [pārējo sabiedriskās nozīmes objektu apbūve](https://www.kadastrs.lv/explications/4900089421?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) 5,9547 ha platībā. Nekustamā īpašuma sastāvā esošajai zemes vienībai ar kadastra apzīmējumu 0100 104 0065 noteiktie lietošanas mērķi: 0902 – [ārstniecības, veselības un sociālās aprūpes iestāžu apbūve](https://www.kadastrs.lv/explications/4900091321?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) 0,0136 ha platībā; 0908 – [pārējo sabiedriskās nozīmes objektu apbūve](https://www.kadastrs.lv/explications/4900089421?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) 7,4183 ha platībā; 0801 – komercdarbības objektu apbūve 0,0227 ha platībā.Lietu tiesības, kas apgrūtina nekustamo īpašumu, norādītas Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr.100000475008 III daļas 1.iedaļā. Biedrība nodrošinās nekustamā īpašuma uzturēšanu atbilstoši likumā “Par kultūras pieminekļu aizsardzību” noteiktajam, kā arī biedrībai būs saistoši Aizsargjoslu likumā noteiktie nekustamā īpašuma lietošanas ierobežojumi.Daļu no nekustamā īpašuma, pamatojoties uz Ministru kabineta 2010.gada 21.septembra rīkojumu Nr.566 “[Par](https://likumi.lv/ta/id/281805-par-valsts-nekustamo-ipasumu-nodosanu-bez-atlidzibas-ogres-novada-pasvaldibas-ipasuma) valsts nekustamo īpašumu nodošanu sabiedriskā labuma organizācijai biedrībai “Latvijas Jātnieku federācija” bezatlīdzības lietošanā uz noteiktu laiku” un 2010.gada 1.oktobra Līgumu par valsts nekustamo īpašumu nodošanu bezatlīdzības lietošanā uz noteiktu laiku, lieto biedrība. Minētā līguma darbības termiņš – 2020.gada 30.septembris.Pamatojoties uz Ministru kabineta 2010.gada 30.decembra rīkojumu Nr.776 “Par nacionālās sporta bāzes statusa piešķiršanu sporta centram “Kleisti””, nekustamā īpašuma daļai piešķirts nacionālās sporta bāzes statuss.Biedrība sporta bāzē “Kleisti” rīko Latvijas mēroga un starptautiskas sacensības konkūrā (šķēršļu pārvarēšanā), iejādē, pajūgu braukšanā, poniju jāšanā un paralimpiskajā iejādē, kā arī organizē seminārus un treniņnometnes sportistiem, tiesnešiem un treneriem. Lai realizētu biedrībai izvirzītos uzdevumus, biedrība kā vienotu kompleksu apsaimnieko un lieto sporta bāzi “Kleisti” (tajā skaitā arī būves ar nosaukumu “kafejnīca” un “viesnīca”, kurās faktiski atrodas sportistu garderobes, dušas, sporta inventāra noliktavas un palīgtelpas) jāšanas sporta attīstībai, veiksmīgi sadarbojoties ar modernās pieccīņas, paukošanas un BMX riteņbraukšanas federācijām, nodrošinot mācību, treniņu procesu un sporta sacensībām nepieciešamās infrastruktūras izmantošanu. Biedrība apliecina, ka ir nodrošinājusi nekustamā īpašuma kā nacionālās sporta bāzes uzturēšanu, attīstību un atbilstību likuma “Par nacionālās sporta bāzes statusu” 5.panta nosacījumiem. Biedrība ir ieguldījusi nacionālās sporta bāzes “Kleisti” atjaunošanā un pārbūvē vairāk kā 200 000 *euro*, tāpat biedrība ir veikusi remonta darbus mazajā manēžā, sportistu ģērbtuvēs un palīgtelpās, tiesnešu telpās un skatītāju tribīnēs, sporta laukumos, nodrošinot to atbilstību starptautiskajām prasībām. Biedrība ir iegādājusies speciālu tehniku bāzes apsaimniekošanas un laukumu līdzināšanas, laistīšanas un citām uzturēšanas vajadzībām, modernizējusi un sakārtojusi bāzē ugunsdrošības sistēmu atbilstoši normatīvo aktu prasībām. Biedrība norāda, ka sporta bāze ir vienīgā un galvenā Latvijā, kur var rīkot augsta mēroga starptautiskas un nacionālas sacensības jāšanas sportā un nodrošināt vairāk kā 150 bērnu, jauniešu un cilvēku ar īpašām vajadzībām iesaistīšanos jāšanas apmācībās. Katru gadu biedrība rīko Pasaules kausa Centrāleiropas zonas posma sacensības konkūrā, saņemot teicamu novērtējumu no Starptautiskās Jātnieku federācijas par sacensību organizācijas līmeni, sporta bāzes atbilstību sacensību rīkošanas rezultātiem un šogad it īpaši tika atzīmēta sporta laukumu kvalitātes atbilstība starptautiskajām normām. Biedrība sporta bāzē rīko Latvijas čempionātus, kausa posmus, ziemas čempionātus un citas sacensības konkūrā, iejādē, poniju jāšanā, pajūgu braukšanā, paralimpiskajā iejādē bērniem, jauniešiem, pieaugušajiem, tautas klases un amatieru jātniekiem. Sacensībās piedalās sportisti no visiem Latvijas reģioniem. Biedrība apņemas arī turpmāk apzinīgi apsaimniekot nekustamo īpašumu saskaņā ar mērķi – veicināt jāšanas sportu, modernās pieccīņas, paukošanas un BMX riteņbraukšanas attīstību, kā arī nodrošināt nacionālās sporta bāzes apsaimniekošanu (uzturēšanu un saglabāšanu) un turpmāko attīstību. Biedrība apņemas nodrošināt nekustamā īpašuma uzturēšanu un saglabāšanu, ievērojot sanitāros, ugunsdrošības un ekspluatācijas noteikumus, nekustamā īpašuma apsaimniekošanu un nepārtrauktu atbilstību likuma “Par nacionālās sporta bāzes statusu” 5.panta nosacījumiem, veikt neatliekamos un nepieciešamos remonta darbus sporta bāzes attīstībai un infrastruktūras uzlabošanai (rekonstruēt zirgu boksus konkūra un iejādes staļļos atbilstoši starptautiskajām prasībām, rekonstruēt ūdens apgādes sistēmu zirgu boksos, izbūvēt ūdens vada un kanalizācijas tīklu zirgu staļļos, izbūvēt apkures un vēdināšanas sistēmu staļļos, veikt remonta darbus pēc nepieciešamības vestibilos, ģērbtuvēs un tualetēs (ir izstrādāts staļļu vienkāršotās atjaunošanas tehniskais projekts)). Tāpat biedrība apņemas turpināt veiksmīgo sadarbību ar sporta federācijām, lai nodrošinātu mācību (treniņu) procesu, sacensību rīkošanu un bāzes attīstību, kā arī bērnu un jauniešu iesaistīšanos minētajos sporta veidos.Pamatojoties uz Izšķērdēšanas novēršanas likuma 5.panta otrās daļas 2.1 punktu, publiska persona savu mantu var nodod lietošanā sabiedriskā labuma organizācijai.Atbilstoši Izšķērdēšanas novēršanas likuma 5.panta trešajai daļai, ja publiskas personas mantu nodod bezatlīdzības lietošanā, par to pieņem lēmumu. Lēmumā norāda vismaz šādu informāciju:1) bezatlīdzības lietošanā nododamā manta, tās apjoms, bilances vērtība, stāvoklis un apraksts;2) nodošanas nepieciešamība un lietderība;3) nododamās mantas lietošanas vai izmantošanas mērķis un termiņš;4) gadījumi, kad nodotā manta atdodama atpakaļ;5) citi nepieciešamie noteikumi, tai skaitā noteikumi, lai nodrošinātu attiecīgās mantas saglabāšanu un atbilstošu izmantošanu.Izšķērdēšanas novēršanas likuma 5.panta trešā prim daļa nosaka tiesību subjektam, kuram manta nodota bezatlīdzības lietošanā, pienākumu nodrošināt attiecīgās mantas uzturēšanu, kā arī segt ar to saistītos izdevumus.Saskaņā ar Izšķērdēšanas novēršanas likuma 5.panta ceturto daļu, ja bezatlīdzības lietošanā paredzēts nodot publiskas personas nekustamo mantu uz laiku, kas ilgāks par pieciem gadiem, lēmumu par to pieņem Ministru kabinets, ja likumā vai Ministru kabineta noteikumos nav paredzēts citādi. Saskaņā ar Izšķērdēšanas novēršanas likuma 5.panta piekto daļu lēmumu par publiskas personas mantas nodošanu bezatlīdzības lietošanā sabiedriskā labuma organizācijai pieņem Ministru kabinets. Publiskas personas mantu bezatlīdzības lietošanā sabiedriskā labuma organizācijai nodod uz laiku, kamēr tai ir spēkā attiecīgais statuss, bet ne ilgāku par 10 gadiem. Publiskas personas mantu bezatlīdzības lietošanā sabiedriskā labuma organizācijai var nodot atkārtoti.Saskaņā ar Izšķērdēšanas novēršanas likuma 5.panta sesto daļu, pamatojoties uz lēmumu par publiskas personas mantas nodošanu bezatlīdzības lietošanā, slēdz rakstveida līgumu.Pamatojoties uz norādīto, to, ka ministrija ir veikusi nekustamā īpašuma tiesisku sakārtošanu, lai nodrošinātu atbilstību faktiskajai situācijai, kā arī to, ka ministrijas ieskatā nekustamā īpašuma nodošana biedrībai bezatlīdzības lietošanā ir valsts interesēm atbilstošākais, efektīvākais un piemērotākais nekustamā īpašuma turpmākās izmantošanas modelis, ministrija ir sagatavojusi Ministru kabineta rīkojuma projektu “Par valsts nekustamā īpašuma nodošanu bezatlīdzības lietošanā sabiedriskā labuma organizācijai – biedrībai “Latvijas Jātnieku federācija”” (turpmāk – rīkojuma projekts), kas paredz atļaut ministrijai nodot biedrībai bezatlīdzības lietošanā nekustamo īpašumu biedrības sabiedriskā labuma darbībai – veicināt jāšanas sportu, modernās pieccīņas, paukošanas un BMX riteņbraukšanas attīstību, kā arī nodrošināt nacionālās sporta bāzes apsaimniekošanu un turpmāko attīstību.Rīkojuma projekta 3.punktā ministrijai dots uzdevums noslēgt līgumu par nekustamā īpašuma nodošanu biedrībai bezatlīdzības lietošanā (turpmāk – līgums).Rīkojuma projekta 4.punkts paredz uzdevumu ministrijai iekļaut līgumā šādus noteikumus:1. nekustamais īpašums tiek nodots bezatlīdzības lietošanā biedrībai ar līguma parakstīšanas dienu uz laiku, kamēr biedrībai ir sabiedriskā labuma organizācijas statuss, bet ne ilgāk kā uz 10 gadiem;2. biedrībai ir pienākums nekustamo īpašumu izmantot atbilstoši rīkojuma projekta 2.punktā noteiktajiem mērķiem;3. biedrība par saviem līdzekļiem nodrošina nekustamā īpašuma uzturēšanu, kā arī kompensē nekustamā īpašuma nodokli ministrijai līgumā noteiktajā apmērā un termiņā;4. ministrijai ir tiesības vienpusēji atkāpties no līguma, par to rakstiski informējot biedrību vismaz 30 dienas iepriekš, ja: 4.1. nekustamais īpašums netiek izmantots atbilstoši tā nodošanas mērķiem;4.2. vairāk nekā mēnesi netiek pildīti rīkojuma projekta 4.3.apakšpunktā minētie pienākumi;4.3. nekustamais īpašums tiek atsavināts.Ministrija ir veikusi sākotnējo izvērtējumu par nekustamā īpašuma nodošanas biedrībai bezatlīdzības lietošanā atbilstību komercdarbības atbalsta kontroles regulējumam un konstatējusi, ka minētā atbalsta sniegšana nerada konkurences kropļojumu Eiropas Savienības līmenī, ņemot vērā sporta centra darbības izteikti lokālo raksturu, t.i., darbība nav vērsta uz ārvalstu apmeklētāju piesaistīšanu. Tāpat uzsverams, ka Sporta centra “Kleisti” īpašniece ir valsts (ministrija), kā rezultātā pienākums nodrošināt sporta bāzes infrastruktūras atbilstību normatīvo aktu prasībām, kā arī nodrošināt sporta bāzes kā nekustamā īpašuma uzturēšanu un attīstību ir valsts (šajā gadījumā pamatā gan biedrības kā organizācijas, kurai uzticēta centra pārvaldīšana) pienākums. Sporta centrs “Kleisti” kā sporta bāze pamatā tiek izmantota mācību-treniņu procesam un vietēju (nacionāla līmeņa) sporta sacensību organizēšanai jātnieku sportā un daļā modernās pieccīņas disciplīnu. Šajā sporta bāzē var norisināties arī starptautiska līmeņa sacensības, bet pēdējos gados to skaits ir bijis salīdzinoši neliels. Minētās sporta bāzes darbība un attīstība ir saistīta ar valsts funkciju izpildi sporta nozarē, t.i. valsts nozīmes sporta infrastruktūras uzturēšanu Latvijas iedzīvotāju (it īpaši bērnu un jauniešu) fizisko aktivitāšu līmeņa paaugstināšanai, tostarp arī izglītības iestāžu un sporta klubu audzēkņu, fizisko aktivitāšu nodrošināšanai, kā arī Latvijas sportistu (tai skaitā Latvijas izlases sportistu) treniņu procesa nodrošināšanai. Jāņem vērā arī fakts, ka sporta bāzes plānotā tvēruma zona ir lokāla, tā atrodas tālu no tuvākās robežas, netiek plānots popularizēt bāzes mērķauditorijām ārvalstīs, kā arī nav plānots būtisks tvēruma zonas paplašinājums. Papildus uzsverams, ka biedrība, veicot saimniecisko darbību (nodrošinot sporta centra darbību), visus ieņēmumus iegulda sporta centra uzturēšanai. Iepriekšminētā rezultātā secināms, ka nekustamā īpašuma nodošana bezatlīdzības lietošanā biedrībai vienlaikus neatbilst visām Komercdarbības atbalsta kontroles likuma 5.pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrija, biedrība.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi |  0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. |
| 3.1.valsts pamatbudžets | Nav precīzi aprēķināms. |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms |  Nav precīzi aprēķināms |
| 5.2. speciālais budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav precīzi aprēķināms. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Rīkojuma projekta īstenošanai nav nepieciešami papildu līdzekļi no valsts vai pašvaldību budžeta.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunus prioritāros pasākumus. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punkts).Vienlaikus norādāms, ka rīkojuma projekts un tā sākotnējās ietekmes novērtējuma ziņojums (anotācija) pēc izsludināšanas Valsts sekretāru sanāksmē ir publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut ministrijai nodot bezatlīdzības lietošanā biedrībai nekustamo īpašumu. Rīkojuma projektā risinātie jautājumi neparedz pārmaiņas, kas varētu ietekmēt sabiedrības intereses.  |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, biedrība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I.Šuplinska